L'ocàs del règim va obrir espais de llibertat a 
la Barcelona dels anys setanta. I Sants, 
Hostafrancs i La Bordeta van esdevenir 
alguns principals escenaris de tot aquest 
moviment. L'any 1975, amb la mort del 
dictador, moltes iniciatives van poder sortir 
a la llum. 



L'any 1981 V Associació de Veïns de Badal, 
Brasil i la Bordeta va decidir celebrar la 
Festa Major al carrer Badal. Per impulsar-ho 
l'Eugeni Giralt, de l'associació, 
va contactar amb el Foment 
Català d'Ajut i Servei, 
Mm una entitat 


cultural 

que, com la pròpia 
associació, es trobava al carrer 
Badal, només separades per un cinturó de 
ronda encara obert. Carles Manzano, Xavier 
Miró i Mireia Grafia, en representació del 
Foment, conjuntament amb l'Eugeni Giralt, 
van constituir la Comissió de Festes de 
Badal, Brasil i Adjacents. 


L'any 1978 un grup d'antics socis del 
Sempre Avant es van reunir per recuperar 
l'ateneu. Ben aviat, des de la seva nova seu 
al número 28 del carrer de Riego, el 
recuperat ateneu va començar a donar 
fruïts. En poc temps l'entitat va arribar als 
300 socis, i van sorgir projectes com la 
revista Trenc d'Alba, l'emissora de ràdio Ona 
de Sants o un esplai per a infants i joves. 
També es va recuperar la cursa que ja havien 
celebrat abans de la guerra, tot i que amb un 
nom nou, Cros Popular de Sants. 


Per arrencar la festa es van concentrar les 
activitats en un cap de setmana. Com 
l'ateneu ja preparava una nova edició del 
Cros, que tindria lloc durant la Festa Major, 
la Comissió de Badal, va proposar incloure 
la cursa dins el programa de festes. 
Finalment dissabte es van fer titelles i una 
xocolatada; i diumenge el Cros, en que van 
participar 80 atletes, una cursa ciclista amb 
el suport de la Unió Esportiva de Sants i un 
ball per tancar la jornada. 


La Festa Major no va tenir continuïtat a 
Badal, però dues de les seves activitats van 
seguir celebrant-se: La Cursa Ciclista, que 
va ser assumida per la Unió Esportiva de 
Sants, i el Cros Popular de Sants, que va 
passar a ser organitzat pel grup impulsor de 
la festa. L'any 1982 el Cros va arribar als 
450 corredors i ja va incloure dues curses 
per als més petits: una cursa de 600 metres 
per als nens i nenes de 0 a 6 anys i una cursa 
de 1.200 metres per als de 7 a 14 anys. 

L'any 1996 amb la prematura mort de 
l'Eugeni, un dels impulsors del Cros, es va 
decidir fer-li un homenatge convertint-lo en 
Memorial Eugeni Giralt. El Cros ha seguit 
creixent i des de l'any 2008 ha incorporat 
una cursa per corredors amb discapacitat 
intel·lectual. 


óè Cros Popular de Sants - Entrega de premis, 1984 (CCES) 6è Cros Popular de Sants - Rambla Badal, 1984 (CCES) 



Eï «Ateneu 
Enciclopèdic 
Sempre Avant», 
de Sants, reanuda 
activi dades 

Fue fundado en 1933 
y desa rro II arà activjdodes 
estrictomente cul Turofes 


ler Cros Popular de Sants, 1981 (Ateneu Sempre Avant) 

